**Ministru kabineta noteikumu projekta** „**Grozījumi Ministru kabineta 2016. gada 19. aprīļa noteikumos Nr. 249**„**Darbības programmas** „**Izaugsme un nodarbinātība” 8.1.3. specifiskā atbalsta mērķa** „**Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums**

**(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir nodrošināt darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – specifiskais atbalsts) ietvaros Valmieras tehnikuma īstenotā projekta saistību pārņemšanu – Ogres tehnikums pārņem visas Valmieras tehnikuma Rankas teritoriālajā struktūrvienībā īstenotās izglītības programmas un materiāli tehnisko nodrošinājumu. Saistību pārņemšanas nodrošināšanai Valmieras tehnikumam tiek samazināts un Ogres tehnikumam atbilstoši palielināts noteiktais maksimālais plānotais kopējais attiecināmais finansējums.  Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punkts.  Valmieras tehnikuma 2019. gada 28. marta rīkojums Nr. 1.8/10 „Par Rankas teritoriālās struktūrvienības slēgšanu”.  Izglītības un zinātnes ministrijas (turpmāk – ministrija) Profesionālās izglītības iestāžu attīstības un investīciju stratēģiju vērtēšanas un investīciju piesaistes pieteikumu vērtēšanas komisijas[[1]](#footnote-1) (turpmāk – Stratēģiju vērtēšanas komisija) 2019.gada 15.aprīļa lēmums par grozījumiem Valmieras tehnikuma Attīstības un investīciju stratēģijā 2015. – 2020.gadam (turpmāk – Valmieras tehnikuma stratēģija) un 2019.gada 23.aprīļa lēmums par grozījumiem Ogres tehnikuma Attīstības un investīciju stratēģijā 2015. – 2020.gadam (turpmāk – Ogres tehnikuma stratēģija). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 19.  aprīļa noteikumi Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi” (turpmāk – specifiskā atbalsta noteikumi) cita starpā nosaka Eiropas Reģionālās attīstības fonda projektu īstenošanas kārtību, tai skaitā specifiskā atbalsta projekta iesniedzējus un labuma guvējus, kā arī tiem maksimālo plānoto kopējo attiecināmo finansējumu un nosacījumus, lai noslēgtu vienošanos vai līgumu par projekta īstenošanu.  Pamatojoties uz Valmieras tehnikuma turpmāko redzējumu izglītības programmu (turpmāk – IP) īstenošanā Valmieras tehnikuma Rankas teritoriālajā struktūrvienībā (turpmāk – Rankas TS), tostarp esošās un turpmākās darbības izvērtējumu, 2018. gada 11. decembrī Valmieras tehnikuma Konventa sanāksmē (prot. Nr. 1-37/11) tika pieņemts lēmums slēgt Rankas TS, reorganizēt tur īstenoto IP īstenošanas vietu no 2019. gada 1. jūlija un uzsākt ar pieņemto lēmumu saistīto veicamo darbību saskaņošanas procesu ministriju).  2018. gada 21. decembrī Valmieras tehnikums lūdza[[2]](#footnote-2) ministriju saskaņot Rankas TS slēgšanu ar 2019. gada 1. jūliju, pārtraucot Valmieras tehnikuma IP „Meža darbi un tehnika”, „Kokizstrādājumu izgatavošana”, „Ēdināšanas pakalpojumi” īstenošanu Rankā, pārceļot Rankas TS izglītojamos uz Valmieras tehnikumu Valmierā un citām Vidzemes reģiona profesionālajām izglītības iestādēm.  Ministrija, atsaucoties uz Valmieras tehnikuma nodomu slēgt Rankas TS, uzklausot Gulbenes novada pašvaldības un Ogres tehnikuma viedokli un ņemot vērā Ogres tehnikumā īstenoto IP saderību ar Rankas TS īstenotajām IP („Meža darbi un tehnika”, „Kokizstrādājumu izgatavošana”, „Ēdināšanas pakalpojumi”), informēja Vamieras tehnikumu par ministrijas ierosinājumu Gulbenes novada pašvaldībai pārņemt Rankas TS nekustamos īpašumus, bet Ogres tehnikumam pārņemt visas Valmieras tehnikuma Rankas TS īstenotās IP un materiāli tehnisko nodrošinājumu. Šāds risinājums nodrošina Valmieras tehnikuma specifiskā atbalsta ietvaros īstenotā projekta Nr. 8.1.3.0/16/I/006 „Valmieras tehnikuma modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu" ietvaros” (turpmāk – projekts Nr. 8.1.3.0/16/I/006) ietvaros Rankas TS līdz šim veikto un vēl plānoto ieguldījumu attiecināmību un ilgtspējas nodrošināšanu.  Ministrijā 2019. gada 8. aprīlī saņemta Gulbenes novada pašvaldības (turpmāk – pašvaldība) 2019. gada 8. aprīļa vēstule Nr.GND/4.6/19/1427, ar kuru ministrijā iesniegts pašvaldības domes 2019. gada 28. marta sēdes protokola Nr.4, 30.§[[3]](#footnote-3) izraksts ar pašvaldības lēmumu: 1) lūgt Latvijas Republikas Ministru kabinetu nodot pašvaldības īpašumā bez atlīdzības nekustamā īpašuma „Rankas arodvidusskola” (nekustamā īpašuma kadastra Nr.5084 008 0159) daļu, tā sastāvā esošās zemes vienības ar kadastra apzīmējumu 5084 008 0159 (…), kas atrodas Rankas pagastā, Gulbenes novadā (turpmāk – nekustamais īpašums), likuma „Par pašvaldībām” 15. panta pirmās daļas 4. punktā noteiktās autonomās funkcijas realizēšanai; 2) apliecināt, ka pašvaldība, sadarbībā ar Ogres tehnikumu, nodrošinās līdz šim Valmieras tehnikuma projektā Nr. 8.1.3.0/16/I/006 Rankas TS veikto un plānoto un turpmāk Ogres tehnikuma specifiskā atbalsta ietvaros īstenotajā projektā Nr. 8.1.3.0/16/I/005 „Ogres tehnikuma modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu” ietvaros” (turpmāk – projekts Nr. 8.1.3.0/16/I/005) Rankas TS veikto un plānoto ieguldījumu un sasniegto rezultātu ilgtspēju atbilstoši specifiskā atbalsta noteikumu 38. punktā noteiktajam – vismaz piecus gadus pēc tam, kad finansējuma saņēmējs projektā saņēmis noslēguma maksājumu; 3) piekrist slēgt vienošanos par nekustamā īpašuma pieņemšanu bezatlīdzības lietošanā (turpmāk – Vienošanās) un nosakot tās darbības termiņus līdz brīdim, kamēr stāsies spēkā Ministru kabineta rīkojums par valsts nekustramā īpašuma nodošanu pašvaldības īpašumā.  Tā kā valsts nekustamā īpašuma reālā sadale un attiecīga Ministru kabineta rīkojuma projekta akceptēšana Ministru kabinetā var aizņemt ilgāku laika periodu, lai netraucētu pašvaldībai uzsākt infrastruktūras pielāgošanu likuma „Par pašvaldībām” 15.panta pirmās daļas 4.punktā noteiktās pašvaldības autonomās funkcijas – gādāt par iedzīvotāju izglītību – īstenošanai, ministrija ir sagatavojusi un nosūtījusi Vienošanās projektu pašvaldībai saskaņošanai. Plānots, ka Vienošanās tiks parakstīta, kad būs noslēdzies mācību gads. Vienošanās būs spēkā līdz nodošanas – pieņemšanas akta parakstīšanai (kad būs stājies spēkā MK rīkojums par nekustamā īpašuma nodošanu pašvaldības īpašumā).  Saskaņā ar ministrijas Stratēģiju vērtēšanas komisijas 2019. gada 27. februāra sēdē apstiprinātajā plānā „Plāns turpmākai rīcībai ar Valmieras tehnikuma Rankas mācību īstenošanas vietu, Valmieras tehnikuma direktores sasniedzamie rezultāti, darbība un termiņi” (turpmāk – Turpmākās rīcības plāns) uzdoto, Valmieras tehnikums iesniedza ministrijā grozījumus Valmieras tehnikuma stratēģijā, izslēdzot Rankas TS un tajā īstenojamās IP, tostarp izslēdzot projekta Nr. 8.1.3.0/16/I/006 ietvaros Rankas TS jau veiktās un vēl plānotās investīcijas IP „Meža darbi un tehnika” un „Koka izstrādājumu izgatavošana” modernizēšanai 582 516 *euro* apmērā, tai skaitā līdz šim veiktie ieguldījumi:  Būvniecības darbi:  1.Meža tehnikas mācību poligona jaunbūve par kopējo summu- 344 58,85 eur;  2.Dabas zinātņu kabinetu un Mežsaimniecības mācību kabinetu atjaunošana- 75 654,31 *euro*.  Aprīkojums:  IP „Koka izstrādājumu izgatavošana” aprīkojuma iegāde – 11 631,79 *euro*;  IP „Meža darbi un tehnika” IKT aprīkojums – 16 637,30 *euro*;  Mēbeļu iegāde IP nepieciešamo kabinetu aprīkojumam- 7 859,96 *euro*;  IP „Meža darbi un tehnika” fizikas un ķīmijas kabinetu mācību kabinetu aprīkojums – 32 696,46 *euro*;  IP „Meža darbi un tehnika” mēbeles fizikas un ķīmijas mācību kabinetu iekārtošanai- 17 437,31 *euro*;  IP „Meža darbi un tehnika” aprīkojuma iegāde (forvardera simulatori) – 130 680,00 *euro.*  Plānotie ieguldījumi:  IP „Meža darbi un tehnika” un „Koka izstrādājumu izgatavošana” modernizēšanai 255 459,75  *euro* apmērā, tai skaitā:  IP „Meža darbi un tehnika” aprīkojuma (forvardera) iegāde- 171  209,44 *euro*;  IP „Koka izstrādājumu izgatavošana” aprīkojuma iegāde- 81 382,08 *euro;*  IP „Meža darbi un tehnika” fizikas un ķīmijas mācību kabinetu aprīkošana – 2  868,23 *euro.*  Iepriekš norādītos līdz šim Rankas TS veiktos ieguldījumus 327 056 *euro* apmērā un vēl plānotos ieguldījumus 255 460 *euro* apmērā minēto IP modernizēšanai pilnā apmērā paredzēts nodot Ogres tehnikumam. Grozījumi Valmieras tehnikuma stratēģijā saskaņoti ministrijas Stratēģiju vērtēšanas komisijas sēdē 2019. gada 15. aprīlī.  Izpildot Turpmākās rīcības plānā uzdoto, grozījumus Attīstības un investīciju stratēģijā 2015. – 2020.gadam (turpmāk – Ogres tehnikuma stratēģija) ministrijā iesniedza arī Ogres tehnikums. Grozījumi Ogres tehnikuma stratēģijā paredz Ogres tehnikuma IP īstenošanas vietu Rankā, kā arī jau veikto un vēl plānoto investīciju IP „Meža darbi un tehnika” un „Koka izstrādājumu izgatavošana” Rankā modernizēšanai 582 516 *euro* apmērā iekļaušanu Ogres tehnikuma specifiskā atbalsta ietvaros īstenotajā projektā Nr. 8.1.3.0/16/I/005. Ogres tehnikuma audzēkņu uzņemšanas plānā no 2019. gada 1. septembra IP „Mežsaimniecība un meža tehnika” profesionālā kvalifikācija „Meža mašīnu mehāniķis” tiek aizstāta ar profesionālo kvalifikāciju „Smago spēkratu mehāniķis”. Tā ir profesionālā kvalifikācija, kas ir nepieciešama Gulbenes novada uzņēmējiem. Tāpēc Ogres tehnikums ierosināja vēl plānotos ieguldījumus 255 460 *euro* apmērā novirzīt reģiona uzņēmēju vajadzībās balstītas jaunas IP „Mašīnzinības” izveidei Ogres tehnikuma IP īstenošanas vietā Rankā.  Vienlaikus Ogres tehnikumam jānodrošina Rankas TS plānotā un uz 2018. gada 31. decembri sasniegtā iznākuma rādītāja starpvērtības: pakalpojumu sniegšanas veiktspēja atbalstītajā profesionālās izglītības infrastruktūrā – 103 audzēkņi, kurā ietilpst Rankas TS  IP „Koka izstrādājumu izgatavošana” un IP „Meža darbi un tehnika” izmantojošo audzēkņu kopskaits, ilgtspējas nodrošināšana, tostarp papildinot Ogres tehnikuma projektā Nr. 8.1.3.0/16/I/006 plānoto iznākuma rādītāja gala vērtību par 103 audzēkņiem Rankas TS.  Savukārt Valmieras tehnikums projektā Nr. 8.1.3.0/16/I/006 plānoto iznākuma rādītāja gala vērtību – 275  audzēkņi, plāno sasniegt pilnā apmērā balstoties uz ieguldījumiem IP „Programmēšana” un IP „Mehānika un metālapstrāde”.  Ministrijas Stratēģiju vērtēšanas komisijas 2019. gada 23. aprīļa sēdē saskaņota Ogres tehnikuma stratēģija un atbalstīta plānoto ieguldījumu 255 460 *euro* apmērā novirzīšana jaunas IP „Mašīnzinības” profesionālās kvalifikācijas „Spēkratu mehāniķis” aprīkojuma un iekārtu iegādei mežsaimniecības jomas spēkratiem.  Pamatojoties uz iepriekš minēto, nepieciešams veikt grozījumus specifiskā atbalsta noteikumos, samazinot Valmieras tehnikumam specifiskā atbalsta noteikumu 15.1.6. apakšpunktā noteikto maksimālo plānoto kopējo attiecināmo finansējumu par 582 516 *euro*, savukārt Ogres tehnikumam par 582 516 *euro* palielinot specifiskā atbalsta noteikumu 15.1.4. apakšpunktā noteikto maksimālo plānoto kopējo attiecināmo finansējumu.  Saistību pārņemšanas procedūra specifiskā atbalsta ietvaros noris saskaņā ar spēkā esošo vienošanos[[4]](#footnote-4) par projekta īstenošanu, kas noslēgta starp Valmieras tehnikumu un Centrālo finanšu un līgumu aģentūru kā Eiropas Savienības struktūrfondu un Kohēzijas fonda sadarbības iestādi (turpmāk – Sadarbības iestāde) un vienošanos[[5]](#footnote-5) par projekta īstenošanu, kas noslēgta starp Ogres tehnikumu un Sadarbības iestādi, nosacījumiem.  Pamatojoties uz iepriekš minēto pēc šī tiesību akta spēkā stāšanās Valmieras tehnikumam jārosina grozījumi vienošanās par projekta Nr. 8.1.3.0/16/I/006, bet Ogres tehnikumam grozījumi vienošanās par projekta Nr. 8.1.3.0/16/I/005 īstenošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valmieras tehnikuma un Ogres tehnikuma izglītojamie, pedagogi un darbinieki, Sadarbības iestāde, Valsts izglītības attīstības aģentūra kā Sadarbības partneris Valmieras tehnikuma projektā Nr. 8.1.3.0/16/I/006 un Ogres tehnikuma projektā Nr. 8.1.3.0/16/I/005, pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Grozījumi specifiskā atbalsta noteikumos Sadarbības iestādei nepalielinās specifiskā atbalsta ietvaros uzraugāmo attiecināmo izmaksu apjomu, Valsts izglītības attīstības aģentūrai kā sadarbības partnerim Valmieras tehnikuma projektā Nr. 8.1.3.0/16/I/006 un Ogres tehnikuma projektā Nr. 8.1.3.0/16/I/005 nepalielinās sadarbības projektu skaitu. |
| 3. | Administratīvo izmaksu monetārs novērtējums | Grozījumiem specifiskā atbalsta noteikumos nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Grozījumiem specifiskā atbalsta noteikumos nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tiesību akta projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Tiesību akta projekts šo jomu neskar. |
| 2. | Atbildīgā institūcija | Tiesību akta projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Tiesību akta projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par grozījumiem specifiskā atbalsta noteikumos un dotu iespēju izteikt viedokli, tiesību akta projekts ievietots ministrijas tīmekļa vietnē [www.izm.gov.lv](http://www.izm.gov.lv) (sadaļā ES struktūrfondi → 2014–2020 → Normatīvo aktu un nosacījumu projekti). |
| 2. | Sabiedrības līdzdalība projekta izstrādē | Sabiedrības līdzdalība tiesību akta projekta izstrādē nodrošināta, aicinot sabiedrības pārstāvjus rakstiski sniegt viedokli par tiesību akta projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. |
| 3. | Sabiedrības līdzdalības rezultāti | Tiesību akta projekta izstrādes stadijā sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Sadarbības iestāde, Valmieras tehnikums, Ogres tehnikums, Valsts izglītības attīstības aģentūra (sadarbības partneris)**,** pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesību akta projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.  Tiesību akta projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

Z. Iļķēna

[zenta.ilkena@izm.gov.lv](mailto:zenta.ilkena@izm.gov.lv)

1. Izveidota ar Izglītības un zinātnes ministrijas 2018.gada 4.oktobra rīkojumu Nr.1-2e/2018/290 „Par Profesionālās izglītības iestāžu attīstības un investīciju stratēģiju vērtēšanas un investīciju piesaistes pieteikumu vērtēšanas komisijas izveidi”. [↑](#footnote-ref-1)
2. Valmieras tehnikuma 2019.gada 21.decembra vēstule Nr.1.10./106 „Par Valmieras tehnikuma Rankas teritoriālās struktūrvienības turpmāko darbību”. [↑](#footnote-ref-2)
3. Gulbenes novada pašvaldības 2019.gada 8.aprīļa vēstule Nr.GND/4.6/19/1427 „Par valsts nekustamo īpašumu „Rankas arodvidusskola”, Rankas pagastā,Gulbenes novadā” ar pašvaldības domes 2019.gada 28.marta sēdes protokola Nr.4, 30.§ „Par grozījumiem Gulbenes novada domes 2019.gada 31.janvāra lēmumā „Par nekustamā īpašuma Gulbenes novada Rankas pagastā ar nosaukumu „Rankas arodvidusskola”, kadastra numurs 5084 008 0159, daļas pārņemšanu pašvaldības īpašumā” (protokols Nr.1, 31.§)”. [↑](#footnote-ref-3)
4. 2016.gada 22.decembra Vienošanās par Eiropas savienības fonda projekta īstenošanu Nr. 8.1.3.0/16/I/006. [↑](#footnote-ref-4)
5. 2017.gada 9.janvāra Vienošanās par Eiropas savienības fonda projekta īstenošanu Nr. 8.1.3.0/16/I/005. [↑](#footnote-ref-5)